pythainlp/thai-wiki-dataset-v4 huggingface dataset:
Cornea Vertex Distance

Cornea Vertex Distance (CVD) หมายถึง ระยะห่างจากด้านหลังของเลนส์แว่นตา ถึงกระจกตา
ในการประกอบแว่นตาโพรเกรสซีฟ จะต้องปรับแต่ง Cornea Vertex Distance (CVD) ให้ได้ระยะห่าง ตามค่าที่เลนส์โพรเกรสซีฟแต่ละรุ่นถูกออกแบบมา
เลนส์โพรเกรสซีฟเทคโนโลยีเก่าทั่วไป ถูกออกแบบมาให้รองรับค่าพารามิเตอร์ 4 ค่า ดังต่อไปนี้
1. หน้าแว่น 5 องศา (Face Form Angle เรียกชื่อย่อว่า FFA)
2. ระยะห่างจากกระจกตา ถึง เลนส์แว่นตา 13 mm (Cornea Vertex Distance เรียกชื่อย่อว่า CVD)
3. P.D. 64 mm R 32 mm / L 32 mm
4. มุมก้มเงย 7 องศา (Pantoscopic Tilt Angle เรียกชื่อย่อว่า PTA)
หากค่าพารามิเตอร์ไม่ตรงตามที่เลนส์ถูกออกแบบมา จะทำให้พื้นที่การใช้งานแคบลง การบิดเบือนด้านข้างเพิ่มขึ้น ปรับตัวยาก ใส่ไม่สบาย และในหลายกรณี อาจส่งผลร้ายแรงถึงขนาดไม่สามารถใช้งานได้เลย
ความคลาดเคลื่อนของค่าพารามิเตอร์ ในการประกอบเลนส์โพรเกรสซีฟ
• FFA ค่ามาตรฐาน 5 องศา คลาดเคลื่อนได้ ไม่เกิน + / - 2 องศา
• CVD ค่ามาตรฐาน 13 mm เกณฑ์พิจารณาขึ้นอยู่กับความยาวคอริดอร์ของเลนส์โพรเกรสซีฟแต่ละรุ่น
o Short Corridor ค่า CVD 10 mm – 13 mm หากค่า CVD เกิน 13 mm ระยะกลางจะใช้ไม่ได้เลย
o Semi-Short Corridor ค่า CVD 13 mm – 14 mm เช่น Discovery Xtra , Freedom 13
o Medium Corridor ค่า CVD 13 – 15 mm เช่น Discovery , Freedom 15 , Progressiv AT
o Standard Corridor ค่า CVD 13 – 16 mm เช่น Supra Pro , Hoyalux GP
• PTA ค่ามาตรฐาน 7 องศา คลาดเคลื่อนได้ไม่เกิน + / - 4 องศา
• P.D. ค่ามาตรฐาน 64 mm
o P.D. น้อยกว่า 64 mm ประกอบคลาดเคลื่อนไปทางกว้าง เป็นผลดีกว่าคลาดเคลื่อนไปทางแคบ
o P.D. มากกว่า 64 mm ประกอบคลาดเคลื่อนไปทางแคบ เป็นผลดีกว่าคลาดเคลื่อนไปทางกว้าง
ดังนั้น ในการประกอบเลนส์โพรเกรสซีฟเทคโนโลยีเก่า จึงต้องปรับแต่งค่าพารามิเตอร์ของกรอบแว่นให้ได้มาตรฐาน ปัญหาคือผู้ประกอบการส่วนใหญ่ ยังขาดความชำนาญในการวัดค่าพารามิเตอร์ และ การปรับแต่งกรอบแว่นให้ได้ค่าพารามิเตอร์ตามที่เลนส์ถูกออกแบบมา
วิธีการวัดค่าพารามิเตอร์ มี 4 วิธี
1. กะโดยประมาณด้วยสายตา : วิธีนี้อาศัยความชำนาญ และความสามารถเฉพาะบุคคล มีข้อดีคือสะดวก รวดเร็ว ไม่ต้องลงทุนซื้อเครื่องมือ แต่มีข้อเสีย คือ ผิดพลาดได้ง่าย ถ่ายทอดฝึกสอนคนอื่นได้ยาก
2. วัดด้วยไม้พีดี คู่กับแผ่นวัด FFA : วิธีนี้ ต้องใช้ไม้พีดีที่มีเส้นวัดองศา PTA มีข้อดีคือ สะดวก รวดเร็ว ลงทุนน้อย ให้ความแม่นยำพอสมควร ถ่ายทอดและฝึกสอนคนอื่นได้ง่าย
3. วัดด้วยเครื่องมือพิเศษ Rodenstock Parameter Ruler : วิธีนี้ สะดวก รวดเร็ว แม่นยำ ดูน่าประทับใจ ถ่ายทอดและฝึกสอนคนอื่นได้ง่าย แต่มีข้อเสียคือต้องลงทุนซื้อเครื่องมือหลายพันบาท
4. วัดด้วยเครื่องมือพิเศษ Rodenstock ImpressionIST : วิธีนี้ สะดวก รวดเร็ว แม่นยำ สร้างความประทับใจได้อย่างสูงสุด และสามารถบันทึกข้อมูลด้วยระบบคอมพิวเตอร์สมบูรณ์แบบ แต่มีข้อเสียคือต้องลงทุนสูงถึง หนึ่งล้านสองแสนบาท จึงเหมาะสำหรับร้านแว่นที่ต้องการขายเลนส์โพรเกรสซีฟระดับไฮเอนด์ให้กับลูกค้ารายเดียว คราวละหลายคู่
รายละเอียดเพิ่มเติม ค้นคว้าได้ที่ : http://www.isoptik.com/webboard/forum_posts.asp?TID=1150&PN=1
เชลล์

เชลล์  ในทางคอมพิวเตอร์ หมายถึง โปรแกรมที่โต้ตอบผู้ใช้ และมักหมายถึงระหว่างผู้ใช้กับระบบปฏิบัติการ สามารถแบ่งได้เป็น แบบชุดคำสั่ง หรือคอมมานด์ไลน์ (command line interface, CLI) และแบบกราฟิก (graphic user interface, GUI)
แบบคำสั่งและแบบกราฟิกต่างก็มีข้อดีข้อเสียแตกต่างกัน แบบกราฟิกจะใช้ง่ายและเหมาะกับงานประเภทตกแต่งภาพและวิดีโอ ส่วนแบบคำสั่งเหมาะกับงานบางอย่าง โดยสามารถระบุต้องเจาะจงโดยละเอียดเช่นย้ายไฟล์โดยใช้ไวลด์การ์ด * เป็นต้น
เชลล์ที่ใช้ในไมโครซอฟท์วินโดวส์รุ่นหลัง ๆ จะเป็นวินโดวส์เอกซ์พลอเรอร์ ในขณะที่ในรุ่นเก่า ๆ จะเป็นโปรแกรมเมเนเยอร์
สำหรับยูนิกซ์ เชลล์มักหมายถึงเชลล์ยูนิกซ์ ที่ใช้สั่งทางคอมมานด์ไลน์ ตัวอย่างยูนิกซ์เชลล์ที่นิยม เช่น บอร์นเชลล์ คอร์นเชลล์ และ C เชลล์
เชลล์ยูนิกซ์

เชลล์ยูนิกซ์  เป็นโปรแกรมเชลล์สำหรับรับคำสั่งคอมมานด์ไลน์บนระบบปฏิบัติการยูนิกซ์ หรือระบบปฏิบัติการอื่นที่เหมือนยูนิกซ์ เช่น ลินุกซ์ เทียบได้กับโปรแกรม command.com หรือ cmd.exe บนไมโครซอฟท์วินโดวส์
บนยูนิกซ์ ผู้ใช้แต่ละคนสามารถเลือกเชลล์ที่ต้องการใช้ได้ ซึ่งเชลล์แต่ละตัวจะมีรูปแบบคำสั่ง และ ขีดความสามารถแตกต่างกันออกไป เชลล์จะถูกเรียกใช้ได้หลายทางด้วยกันคือ
รายชื่อเชลล์ยูนิกซ์.
เชลล์ยูนิกซ์ สามารถแบ่งออกได้เป็น 4 จำพวก ได้แก่ ที่คล้ายบอร์นเชลล์, คล้าย ซีเชลล์, ไม่เหมือนดั้งเดิม และเชลล์ในอดีต
เชลล์ในกลุ่มที่คล้าย บอร์นเชลล์.
บอร์นเชลล์ เป็นเชลล์ที่เขียนโดย สตีเฟน บอร์น (Stephen Bourne) ประมาณปี 1978 ซึ่งต่อมามีผู้พัฒนาเชลล์ให้มีรูปแบบคำสั่งแบบเดียวกับบอร์นเชลล์แต่เพิ่มเติมขีดความสามารถอื่น ๆ ลงไป เช่น
เชลล์ในกลุ่มที่คล้าย C เชลล์.
ซีเชลล์ (csh) ดั้งเดิมเขียนโดย บิล จอย เผยแพร่ในบีเอสดี ราวปี ค.ศ. 1979 มีผู้พัฒนาต่อไปเป็น
เชลล์อื่น.
ตัวอย่างของเชลล์อื่นที่ไม่อ้างอิงบอร์นเชลล์และ C เชลล์ เช่น
เชลล์ในอดีต.
เชลล์ในอดีตที่ไม่ใช้กันแล้วเช่น
ยูเนียนแจ็ก

ธงสหภาพ  หรือเรียกกันโดยทั่วไปว่า ยูเนียนแจ็ก (Union Jack) เป็นธงชาติของสหราชอาณาจักร ทั้งยังได้รับการใช้อย่างเป็นทางการและกึ่งทางการในรัฐสมาชิกเครือจักรภพบางรัฐ เช่น ในประเทศแคนาดาที่ซึ่งธงนี้มีนามตามกฎหมายว่า "ราชธวัชสหภาพ" (Royal Union Flag) ธงสหภาพยังใช้อย่างเป็นทางการในดินแดนโพ้นทะเลของบริเตน ทั้งยังปรากฏในธงของบางประเทศซึ่งเคยเป็นเมืองขึ้นของสหราชอาณาจักรด้วย
ธงสหภาพมีกำเนิดย้อนหลังไปเมื่อวันที่ 12 เมษายน 1606 จึงมีการตราพระราชกฤษฎีกาให้มีธงใหม่เพื่อใช้เป็นสัญลักษณ์ระหว่างประเทศอังกฤษและประเทศสกอตแลนด์ พระราชกฤษฎีกานี้ให้รวมธงชาติอังกฤษ (ธงพื้นขาวมีกางเขนสีชาดซึ่งเรียก "กางเขนแห่งนักบุญจอร์จ" อยู่ตรงกลาง) เข้ากับธงชาติสกอตแลนด์ (ธงพื้นน้ำเงินมีกางเขนไขว้สีขาวซึ่งเรียก "กางเขนแห่งนักบุญแอนดรูว์" อยู่ตรงกลาง) เรียกว่า "ธงแห่งบริเตนใหญ่" ซึ่งก็คือ ธงผืนแรกแห่งสหภาพ
รูปแบบปัจจุบันของธงสหภาพมีขึ้นในสหภาพบริเตนใหญ่และไอร์แลนด์เมื่อปี 1801 โดยรูปแบบนี้รวมเอาลักษณะของธงชาติประจำรัฐทั้งสามนั้นเข้าไว้ คือ ธงรูปกางเขนสีชาดของนักบุญจอร์จ (อังกฤษ) ธงรูปกางเขนไขว้สีชาดของนักบุญแพทริก (ไอร์แลนด์) และธงรูปกางเขนไขว้สีขาวของนักบุญแอนดรูว์ (สกอตแลนด์)
ธงชาติสหราชอาณาจักรปกติแล้วจะมีสัดส่วน 1:2 หนังสือธงของราชนาวี BR20 "Flags of All Nations ระบุแบบว่าทั้ง 1:2 เเละ 3:5 เป็นทางการ การออกแบบธงจะขึ้นอยู่กับ 30 ส่วนของความกว้าง ไม่ว่าจะแสดงด้วยสัดส่วนใดความกว้างของไม้กางเขนจะยังคงที่ต่อความกว้าง"
ธงชาติอังกฤษ

ธงชาติอังกฤษ มีชื่อเรียกว่า ธงกางเขนแห่งนักบุญจอร์จ มีลักษณะเป็นกากบาทสีแดง ใช้เป็นสัญลักษณ์ของประเทศอังกฤษตั้งแต่ยุคกลาง โดยได้รับสถานะเป็นธงชาติของอังกฤษในคริสต์ศตวรรษที่ 16
เมื่อครั้งพระเจ้าเจมส์ที่ 1 แห่งอังกฤษ ธงกางเขนแห่งนักบุญจอร์จก็ได้รวมกับธงกางเขนแห่งนักบุญแอนดรูว์ ซึ่งเป็นสัญลักษณ์ของสกอตแลนด์ และเกิดเป็นธงสหภาพหรือยูเนียนแจ็กรุ่นดั้งเดิม ซึ่งธงนี้ต่อมาก็เป็นธงชาติของสหราชอาณาจักร และรวมกับธงกางเขนแห่งนักบุญแพทริกของไอร์แลนด์ ซึ่งเป็นยูเนียนแจ็กรุ่นปัจจุบัน
 ซึ่งเป็นสัดส่วนที่แนะนำ
สัดส่วนของธงที่เเนะนำคือ 3:5 ตามคำแนะนำของสถาบันธง ซึ่งเป็นสัดส่วนธงบนบกของสหราชอาณาจักรทั่วไป แต่ปกติแล้วจะทำในสัดส่วน 1:2 ตามสัดส่วนธงชาติสหราชอาณาจักรทางพฤตินัยที่ใช้โดยกองทัพเรือเนื่องจากใช้งานในทะเลได้ดีธงจึงยาวขึ้น 
สัดส่วนความกว้างของไม้กางเขนคือ 1 ใน 5 ของความกว้างธง ทั้งแนวขวางและแนวตั้ง ไม้กางเขนตามแนวกว้างคาดตรงกลางธงพอดี ตามแนวยาวอยู่ตรงกลางของความกว้างธง ในกรณีนี้จะได้ธงความกว้างไม้กางเขนถูกต้องเป็นผลลัพธ์เสมอ ไม่ว่าจะแสดงในสัดส่วนใด 3:5 1:2 2:3 หรืออื่นๆที่จะจินตภาพ อาจเป็นสี่เหลี่ยมจัตุรัส
แซนดี้ ธอม

แซนดี้ ธอม (หรือมีชื่อจริงว่า Alexandria "Sandi" Thom) เกิดเมื่อวันที่ 11 สิงหาคม ค.ศ. 1981 เป็นนักร้อง นักแต่งเพลงชาวสก็อต เจ้าของเพลงดังอันดับ 1 ในอังกฤษอย่าง "I Wish I Was a Punk Rocker (With Flowers in My Hair)"
ประวัติ.
นักร้องนักแต่งเพลงวัย 24 ชาวสก็อต อย่างแซนดี้ ธอม เธอมีเงินไม่มากพอที่จะออกทัวร์คอนเสิร์ต จึงตัดสินใจติด เว็บแคม ในแฟลตของเธอในเซาธ์ลอนดอน และเล่นสดในชั้นใต้ดินถ่ายทอดเป็น เว็บคาสต์ ทางอินเทอร์เน็ต เหมือนอย่างศิลปินที่ใช้วิธีนี้ได้ผลมาแล้วเช่น Arctic Monkeys, Gnarls Barkley และ Clap You Hands Say Yeah
แซนดี้ ธอม เรียกโชว์ของเธอว่า ’21 Nights from Tooting’ ถ่ายทอดผ่านทาง myspace.com และเว็บไซต์ของเธอเอง sandithom.com เชิญชวนในแฟนๆ ติดตามดูเธอเล่นสดทางอินเทอร์เน็ตหรือจะมาดูกันที่ชั้นใต้ดินที่แฟลตของเธอก็ได้ (รับคนได้มากสุด10 คนและช่วยเอาเครื่องดื่มและถุงนอนมาเอง) จากคนดู 70 คนในคืนแรก ข่าว webcast gig แพร่กระจายออกไปอย่างรวดเร็ว จนในตอนท้ายของทัวร์ (ทางเน็ต) มีคนดูการแสดงของเธอมากถึง 70,000 คน รวมทั้งคนในอเมริกา รัสเซีย และ นิวซีแลนด์
ในอังกฤษ ฝ่ายคัดสรรศิลปินของ RCA Label Group ได้ให้สัมภาษณ์นักเรียนสำหรับหนังสือพิมพ์ของโรงเรียนเกี่ยวกับอิทธิพลของาสื่ออินเทอร์เน็ตว่าเป็นสื่อสำคัญแค่ไหนในโลกธุรกิจปัจจุบัน และนักเรียนคนนั้นเอ่ยถึง webcast ‘world’ tour ของ แซนดี้ ธอม
สองอาทิตย์ต่อจากนั้นแซนดี้ ธอม ได้เซ็นสัญญาสำหรับ 5 อัลบั้มกับ RCA Label Group พิธีการเซ็นสัญญาถูกถ่ายทอดจากชั้นใต้ดินที่เธอเคยใช้เล่นสด เป็นการเซ็นสัญญาถ่ายทอดเว็บคาสต์ครั้งแรกในประวัติศาสตร์ค่ายเทปเมเจอร์เลยทีเดียว
ซิงเกิลแรกของอัลบั้มคือ ‘I Wish I Was A Punk Rocker’ สามารถเข้าอันดับ 1 ใน UK Singles Chart ทันทีที่ออกวางขาย สามารถโค่นเพลง ‘Crazy’ ของ Gnarls Barkley ที่อยู่ในชาร์ตมาหลายเดือนได้สำเร็จ
เนื้อหาของเพลง ‘I Wish I Was A Punk Rocker’ เสียดสีเทคโนโลยีสมัยใหม่ด้วยอารมณ์ขันว่า ‘When music really mattered and radio was king…And computers were still scary and we didn’t know everything’ ทั้งที่ตัวเธอแจ้งเกิดได้เพราะเทคโนโลยีอินเทอร์เน็ตและคอมพิวเตอร์
ภาษาอีบานัก

ภาษาอีบานัก มีผู้พูด 500,000 คน ในฟิลิปปินส์ตะวันออกเฉียงเหนือ ได้แก่ จังหวัดอีซาเบลา จากายัน โซลานา จาบากัน และอีลากัน รวมทั้งผู้อพยพไปอยู่ตะวันออกกลางและสหรัฐ ผู้พูดภาษานี้ ส่วนใหญ่จะพูดภาษาอีโลกาโน ที่เป็นภาษากลางของลูซอนภาคเหนือได้ด้วย คำว่า “อีบานัก” มาจาก “บันนัก” แปลว่าแม่น้ำ ใกล้เคียงกับภาษากัดดัง ภาษาอีตาวิส ภาษาอักตา ภาษาโยกัด และภาษามาลาเวก
อักษรจูร์เชน

อักษรจูร์เชน ประดิษฐ์โดย วันยัน ซิยิน เมื่อ พ.ศ. 1663 ใช้เป็นทางการเมื่อ พ.ศ. 1665 ต้นแบบมาจากอักษรคีตันและอักษรจีน พบอักษรนี้ ในเอกสารและจารึก ของจักรวรรดิจูร์เชน เอกสารสมัยราชวงศ์หมิง และจารึกสมัยราชวงศ์หมิง อายุราวพ.ศ. 1956 
ชาวจูร์เชนอาศัยอยู่ทางตะวันออกเฉียงเหนือของแมนจูเรียมาก่อนพ.ศ. 1600 ในพ.ศ. 1658 ได้ปกครองดินแดนกว้างขวาง ทางภาคเหนือของจีน รวมทั้งเขตของชาวคีตัน และตั้งราชวงศ์จินขึ้น ราชวงศ์จินเสียให้มองโกลเมื่อพ.ศ. 1777 ชาวจูร์เชนเป็นที่รู้จักอีกครั้ง ในนามชาวแมนจู เมื่อเข้าปกครองประเทศจีน ทั้งประเทศ และตั้งราชวงศ์ชิงขึ้น
ลักษณะ.
อักษรจูร์เชนมี 720 ตัว เป็นผสมของรูปอักษร ที่แสดงคำและการออกเสียง คำประสมใช้อักษร 2 ตัวขึ้นไปประสมกัน
อักษรโลมา

"สำหรับความหมายอื่นของ โลมา ดูที่ โลมา (แก้ความกำกวม)"
อักษรโลมา ประดิษฐ์ขึ้นเมื่อ พ.ศ. 2473 โดย วิโด โซโบ แห่งโบเนเกตา ไลบีเรีย ใช้ในหมู่ชาวโลมาในช่วงพ.ศ. 2474 – 2492 ต่อมาถูกแทนที่ด้วยอักษรละติน 
ลักษณะ.
มีสัญลักษณ์ 125 ตัว บางตัวมีหลายรูปแบบ
อาลี บลังกา

อาลี บลังกา นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2505 สถิติการชก 40 ครั้ง ชนะ 31 (น็อค 12) เสมอ 3 แพ้ 6
ประวัติ.
บลังกาขึ้นชกมวยสากลครั้งแรกเมื่อ 19 กรกฎาคม พ.ศ. 2526 ชนะน็อค บอย ชัว ยก 3 ที่ฟิลิปปินส์ จากนั้นขึ้นชกชนะรวดมาตลอด มีแพ้เพียงครั้งเดียว จนได้ครองแชมป์ฟิลิปปินส์รุ่นแบนตัมเวทเมื่อ 15 มีนาคม พ.ศ. 2528 ชนะน็อค เออร์นี กาตาลูนา ยก 10 แต่พอป้องกันแชมป์ครั้งแรกก็แพ้คะแนน กาตาลูนา เสียแชมป์ไปเมื่อ 20 มิถุนายน ปีเดียวกัน จากนั้น บลังกายังคงขึ้นชกชนะเป็นส่วนใหญ่ในฟิลิปปินส์ โดยเคยชกกับหลุยส์ ซีโต้ เอสปิโนซา แต่เป็นฝ่ายแพ้คะแนน เมื่อ พ.ศ. 2529 เคยชกชนะคะแนน รูเบน เดอ ลาครูซ ดาดอย แอนดูจาร์ และเสมอกับโรแลนโด โบฮอล ในพ.ศ. 2531 ต่อมา บลังกาขึ้นชิงแชมป์ฟิลิปปินส์รุ่นซูเปอร์ฟลายเวทเมื่อ 28 มกราคม พ.ศ. 2532 ปรากฏว่าทำได้เพียงเสมอกับ วีร์กีโญ โอเปโน ไม่ได้แชมป์ ในปีเดียวกันนั้น บลังกาได้ไปชกนอกรอบที่ญี่ปุ่น ชนะคะแนน จูน โยเนซากะ ถึงถิ่นที่ฮอกไกโด จากนั้น บลังกาได้ชิงแชมป์โลกรุ่นจูเนียร์แบนตัมเวท WBA กับเขาทราย แกแล็คซี่เมื่อ 29 มีนาคม พ.ศ. 2533 ซึ่งในยกแรก บลังกาชกเขาทรายลงไปนับแปดได้ก่อน ก่อนที่จะถูกเขาทรายไล่ชกจนเป็นฝ่ายแพ้น็อคในยกที่ 5 หลังจากนั้น บลังกาได้แขวนนวมไป
ศรพิชัย พิษณุราชันย์

ศรพิชัย กระทิงแดงยิม หรือ ศรพิชัย พิษณุราชันย์ มีชื่อจริงว่า นิคม ชูบุญ เกิดเมื่อวันที่ 1 พฤษภาคม พ.ศ. 2517 ที่ อำเภอคลองลาน จังหวัดกำแพงเพชร มีสถิติการชก 35 ครั้ง ชนะ 30 (น็อค 19) เสมอ 1 แพ้ 4
ประวัติ.
ศรพิชัยขึ้นชกมวยสากลครั้งแรกเมื่อ 9 สิงหาคม พ.ศ. 2538 ชนะน็อค นีโอ ดาลา ยก 8 ที่ สมุทรสาคร จากนั้น ขึ้นชกชนะรวด โดยเคยชนะคะแนน เจอรี่ ปาฮายาไฮ และชนะน็อค ลี เอสโคปิโด ยก 3 จากนั้นได้ชิงแชมป์โลกรุ่นฟลายเวท WBU เมื่อ 7 มิถุนายน พ.ศ. 2539 ชนะคะแนน แองเกิล อันมีนา ที่ เชียงราย ได้แชมป์มาครอง ศรพิชัยชกป้องกันตำแหน่งได้ 5 ครั้ง จนถึง พ.ศ. 2540 ซึ่งประเทศไทยพบกับสภาวะเศรษฐกิจตกต่ำ หาผู้จัดชกป้องกันตำแหน่งไม่ได้ ศรพิชัยต้องหันไปชกมวยไทยอยู่ระยะหนึ่ง และถูกปลดจากตำแหน่งแชมป์โลกไป
ต่อมา ศรพิชัยมาอยู่ภายใต้การดูแลของนิวัฒน์ เหล่าสุวรรณวัฒน์ และได้ชิงแชมป์ PABA รุ่นซูเปอร์ฟลายเวทเมื่อ 28 สิงหาคม พ.ศ. 2541 ชนะน็อค เซซุโน เดลกาโด้ ได้แชมป์มาครอง ป้องกันตำแหน่งไว้ได้ 3 ครั้ง ก็ได้ชิงแชมป์โลกรุ่นฟลายเวท WBA เมื่อ 3 กันยายน พ.ศ. 2542 ชนะน็อค ลีโอ กาเมซ ยก 8 ได้แชมป์มาครอง แต่ศรพิชัยซึ่งมีปัญหาในการทำน้ำหนักตัวในรุ่นนี้ก็ป้องกันแชมป์ไว้ได้เพียง 1 ครั้ง ก่อนจะเสียแชมป์ แพ้คะแนน อีริก โมเรล ที่สหรัฐเมื่อ 5 สิงหาคม พ.ศ. 2543 หลังจากเสียแชมป์ ศรพิชัยได้ไปชกกับอเล็กซานเดอร์ มูนอซที่เวเนซุเอลา เมื่อ 16 ธันวาคม พ.ศ. 2543 ปรากฏว่าเป็นฝ่ายแพ้น็อคในยกที่ 5
หลังจากนั้น ศรพิชัยยังคงขึ้นชกอย่างต่อเนื่อง แต่ไม่มีโอกาสได้ชิงแชมป์ใดๆ จน พ.ศ. 2546 ศรพิชัยแพ้น็อค แมงบาว ปาตี ยก 2 อย่างพลิกความคาดหมาย จากนั้น เขาขึ้นชกอีกเพียงครั้งเดียวเมื่อ 5 กุมภาพันธ์ พ.ศ. 2547 แพ้น็อค จุน โทริอูมิ ยก 9 ที่ญี่ปุ่น จากนั้นก็แขวนนวมไป
ภาษาแอราเมอิกใหม่อัสซีเรีย

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาแอราเมอิกใหม่อัสซีเรีย เป็นรูปแบบใหม่ของภาษาแอราเมอิกตะวันออกหรือภาษาซีรีแอก แต่ไม่เกี่ยวข้องกับภาษาอัคคาเดียที่ใช้พูดในจักรวรรดิอัสซีเรีย หรือภาษาแอราเมอิกที่เป็นภาษากลางในจักรวรรดิอัสซีเรีย ในช่วง 257 ปีก่อนพุทธศักราช เริ่มแรกภาษานี้ ใช้พูดนบริเวณทะเลสาบอูร์เมีย ทางตะวันออกเฉียงเหนือของอิหร่านและซิอิต ตะวันออกเฉียงใต้ของตุรกี ปัจจุบันมีผู้พูดกระจายไปทั่วโลก ผู้พูดส่วนใหญ่นับถือศาสนาคริสต์นิกายอัสซีเรียแห่งตะวันออก มีผู้พูดราว 200,000 คน ในอิรัก ซีเรีย อิหร่าน อาร์มีเนีย จอร์เจีย และตุรกี เขียนด้วย อักษรซีรีแอก อักษรละติน และอักษรฮีบรู
จุดกำเนิด ประวติและการใช้ในปัจจุบัน.
เป็นภาษาที่สืบเนื่องมาจากภาษาแอราเมอิกที่ใช้พูดโดยชาวยิวและชาวคริสต์ ซึ่งสำเนียงของสองกลุ่มนี้มีความแตกต่างกัน ได้รับอิทธิพลจากภาษาซีรีแอก ซึ่งเป็นสำเนียงของภาษาแอราเมอิกยุคกลางทางตะวันออก ซึ่งกลายเป็นภาษาทางศาสนาของชาวคริสต์ในเขตอารยธรรมอิสลาม ชุมชนชาวคริสต์ที่พูดภาษาแอราเมอิกมักใช้สองภาษา คือภาษาซีรีแอกในทางศาสนาและภาษาแอราเมอิกในชีวิตประจำวัน สำเนียงของชาวคริสต์มักเรียก Sûret, Syriac, or Sûryāya Swādāya, ซึ่งหมายถึง Syriac. ชื่อ Assyrian (Ātûrāya หรือ Āsûrāya) มาจากนักภาษาศาสตร์ชาวรัสเซียที่ศึกษาภาษานี้ในผู้พูดที่อพยพเข้าไปในจอร์เจีย พวกเขาเรียกภาษานี้ว่า Айсорский, Aysorskiy, จากชื่อในภาษาอาร์มีเนีย Ասորի, Asori. ในช่วงพ.ศ. 2473 ชื่อของภาษานี้ในภาษารัสเซียคือ Ассирийский, Assiriyskiy, หรือAssyrian ในภาษาอังกฤษ
ภาษาแอราเมอิกใหม่อัสซีเรียมีหลายสำเนียง ภาษาแอราเมอิกใหม่คัลเดียอาจจัดเป็นภาษาเดียวกับภาษานี้ได้ ความแตกต่างที่สำคัญอยู่ระหว่างสำเนียง Alqosh ทางภาคเหนือของอิรัก และสำเนียงบริเวณอูร์เมียซึ่งกลายเป็นสำเนียงมาตรฐานของภาษาแอราเมอิกใหม่อัสซีเรีย การเปรียบเทียบระหว่างสองสำเนียงนี้ยังทำได้จำกัด 
สำเนียงอูร์เมียเป็นที่รู้จักเมื่อ พ.ศ. 2379 เมื่อสำเนียงนี้ถูกนำไปใช้ในการตีพิมพ์ภาษาแอราเมอิกใหม่อัสซีเรีย โดยมิชชันนารีคณะเพรสไบทีเรียน ใน พ.ศ. 2395 มีการแปลไบเบิลเป็นสำเนียงนี้และออกตีพิมพ์เผยแพร่ ระหว่างสงครามโลกครั้งที่ 1 ชาวอัสซีเรียที่อยู่ในตุรกีถูกบังคับให้ต้องย้ายถิ่นฐาน ส่วนใหญ่อพยพไปอยู่ในอิรัก ทำให้เกิดสำเนียงใหม่ เรียก Iraqi Koine สำเนียงนี้เป็นการผสมระหว่างหลายสำเนียงโดยมีสำเนียงอูร์เมียเป็นพื้นฐาน
วรัชญา วงค์เทียนชัย

วรัชญา วงค์เทียนชัย ชื่อเล่น เพี้ยซ นักเทนนิสหญิงของไทย มีอันดับโลกสูงสุด ประเภทคู่ อันดับ 688 เมื่อปี 2549 
วรัชญา วงค์เทียนชัย เป็นบุตรคนโตของสิงขร วงค์เทียนชัย เริ่มเล่นเทนนิสเมื่ออายุ 6 ปี ชนะเลิศการแข่งขันในระดับเยาวชนหลายครั้ง ปัจจุบันได้รับเลือกให้อยู่ในโครงการ The Rising Stars Programme ของลอนเทนนิสสมาคมแห่งประเทศไทย
สถิติ.
ประเภทคู่.
ไอทีเอฟ.
ชนะเลิศ (3).
<br clear="all">
อิสรา สุนทรวัฒน์

อิสรา สุนทรวัฒน์ (เกิด 20 มิถุนายน พ.ศ. 2513) อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ อดีตกรรมการผู้ช่วยรัฐมนตรี อดีตรองเลขาธิการนายกรัฐมนตรี ฝ่ายการเมือง ในรัฐบาลของนายอภิสิทธิ์ เวชชาชีวะ
ประวัติ.
อิสรา เกิดเมื่อวันที่ 20 มิถุนายน พ.ศ. 2513 ที่สหรัฐอเมริกา มีชื่อเล่นว่า "จ๊อบ" เป็นบุตรนายแสงชัย สุนทรวัฒน์ อดีตผู้อำนวยการองค์การสื่อสารมวลชนแห่งประเทศไทย และนางวัชรี สุนทรวัฒน์ เป็นหลานชายสมชาย สุนทรวัฒน์ อดีตรัฐมนตรี และ อดีตสมาชิกสภาผู้แทนราษฎรจังหวัดสระบุรี
สำเร็จการศึกษาระดับปริญญาตรี จากวิทยาลัยนานาชาติ มหาวิทยาลัยมหิดล ปริญญาโทจากบัณฑิตวิทยาลัย จุฬาลงกรณ์มหาวิทยาลัย
ด้านครอบครัวสมรสกับนางสาวปัทมา ธรรมรัตน์
การทำงาน.
อิสรา เป็นที่รู้จักเมื่อเป็นพิธีกรในรายการ "ฟุดฟิดฟอไฟ" รายการสอนภาษาอังกฤษ ทางช่อง 9 แทนนายแสงชัย บิดาที่ล่วงลับไป ซึ่งปัจจุบันมีคาร่า พลสิทธิ์ ร่วมเป็นพิธีกรอีกหนึ่งคน
อิสรา ยังคงทำงานพิธีกร และ เคยเป็นคอลัมนิสต์ในหนังสือพิมพ์มติชน กับเคยเป็นพิธีกรรายการ "ข้ามขอบฟ้า" ซึ่งเป็นรายการโทรทัศน์ที่เกี่ยวกับการต่างประเทศทางสถานีโทรทัศน์ฟ้าวันใหม่ โดยมีกษิต ภิรมย์ เป็นวิทยากรประจำรายการ
ปัจจุบัน อิศรา เป็นคอลัมนิสต์ออนไลน์ ให้กับ หนังสือพิมพ์ไทยโพสต์ และดำรงตำแหน่งเป็นกรรมการอเมริกาศึกษาในประเทศไทย
งานการเมือง.
อิสรา ลงรับสมัครเลือกตั้งในการเลือกตั้งสมาชิกสภาผู้แทนราษฎรกรุงเทพมหานคร พ.ศ. 2544 สังกัดพรรคประชาธิปัตย์ เขต 10 และอิสรา ได้รับเลือกตั้งเป็นสมัยแรก โดยชนะคู่แข่งคือณหทัย ทิวไผ่งาม สังกัดพรรคไทยรักไทย เพียง 102 คะแนน
ในการเลือกตั้ง พ.ศ. 2548 ลงสมัครในพรรคประชาธิปัตย์เช่นเดิม แต่ไม่ได้รับเลือกตั้งโดยแพ้ให้กับณหทัยไป 3,399 คะแนน
หลังจากเกิดการเปลี่ยนขั้วทางการเมืองปลายปี พ.ศ. 2551 ทำให้พรรคประชาธิปัตย์ได้เป็นแกนนำจัดตั้งรัฐบาล และอภิสิทธิ์ เวชชาชีวะ ดำรงตำแหน่งนายกรัฐมนตรี อิสราได้รับแต่งตั้งให้ดำรงตำแหน่งรองเลขาธิการนายกรัฐมนตรี และต่อมาโยกย้ายไปดำรงตำแหน่งกรรมการผู้ช่วยรัฐมนตรีว่าการกระทรวงการต่างประเทศ กษิต ภิรมย์ เพื่อเปิดทางให้ พลตำรวจเอก ธานี สมบูรณ์ทรัพย์ อดีตรองผู้บัญชาการตำรวจแห่งชาติ เข้ามาช่วยงานด้านความมั่นคงให้กับนายกรัฐมนตรี
ในการเลือกตั้ง พ.ศ. 2554 อิสรา ได้ลงสมัครรับเลือกตั้งในระบบบัญชีรายชื่อ ลำดับที่ 47 สังกัดพรรคประชาธิปัตย์ แต่ไม่ได้รับเลือกตั้ง เนื่องจากพรรคได้รับเลือกตั้งถึงลำดับที่ 45
ต่อมาในเดือนมีนาคม พ.ศ. 2556 ได้รับการเลื่อนเป็นสมาชิกสภาผู้แทนราษฎรแบบบัญชีรายชื่อ แทนพลเอก พิชาญเมธ ม่วงมณี ซึ่งถึงแก่อนิจกรรมด้วยโรคมะเร็ง
นราธร ศรีชาพันธุ์

นราธร ศรีชาพันธุ์ ชื่อเล่น บิ๊ก นักเทนนิสชาวไทย เป็นบุตรชายคนกลางในจำนวน 3 คน ของชนะชัย และอุบล ศรีชาพันธุ์ 
เมื่อ พ.ศ. 2533 นราธร เป็นนักเทนนิสไทยคนแรกที่สามารถเข้ารอบ 8 คนสุดท้าย ในการแข่งขันเทนนิสวิมเบิลดันระดับเยาวชน ส่งผลให้อันดับโลกระดับเยาวชนอยู่ใน 10 อันดับแรกของโลก
นราธรเป็นตัวแทนทีมชาติ ได้เหรียญทองจากการแข่งขันซีเกมส์ และเอเชียนเกมส์ เริ่มแข่งขันอาชีพเมื่อ พ.ศ. 2536 ในระดับแซตเทิลไลท์ เซอร์กิต และเล่นเทนนิสอาชีพประเภทคู่กับภราดร และวิทยา สำเร็จ ได้รางวัลชนะเลิศหลายครั้งในช่วงปี 2541-2543 แต่แล้วนราธรก็ตัดสินใจเรียนต่อในระดับมหาวิทยาลัย ครอบครัวศรีชาพันธุ์จึงหันไปมุ่งเน้นที่ ภราดร น้องชายคนสุดท้องแทน โดยให้นราธร และธนากร พี่ชายคนโต เป็นคู่ซ้อม
นราธร จบการศึกษาจากคณะครุศาสตร์ จุฬาลงกรณ์มหาวิทยาลัย ปัจจุบันดูแลการฝึกสอนอยู่ที่ สถาบันเทนนิสศรีชาพันธุ์
วันที่ 11 มีนาคม 2567 เว็บไซต์ราชกิจจานุเบกษา ได้เผยแพร่ ประกาศเจ้าพนักงานพิทักษ์ทรัพย์ เรื่อง คำสั่งพิทักษ์ทรัพย์เด็ดขาด ในคดีหมายเลขแดงที่ ส.799/2567 ศาลล้มละลายกลาง กองบังคับคดีล้มละลาย 3 กรมบังคับคดี กระทรวงยุติธรรม
ประกาศฉบับดังกล่าวระบุว่า ด้วย บริษัทฮาร์โรว์ เอเซีย จำกัด โจทก์ ได้ยื่นฟ้องต่อศาลล้มละลายกลางขอให้ลูกหนี้ทั้งสองล้มละลาย และศาลได้มีคำสั่งลงวันที่ 12 กุมภาพันธ์ 2567 ให้พิทักษ์ทรัพย์ของ นายนราธร ศรีชาพันธุ์ ลูกหนี้ที่ 1 และนางอุรัชนา ศรีชาพันธุ์ ลูกหนี้ที่ 2 เด็ดขาด ตามพระราชบัญญัติล้มละลายพุทธศักราช 2483 แล้ว
ดังนั้น นับแต่วันที่ศาลได้มีคำสั่ง เจ้าพนักงานพิทักษ์ทรัพย์แต่ผู้เดียว มีอำนาจจัดการเกี่ยวกับกิจการและทรัพย์สินของลูกหนี้ ตามมาตรา 22 แห่งพระราชบัญญัติล้มละลาย พุทธศักราช 2483 และบุคคลผู้เป็นหนี้ลูกหนี้ หรือมีทรัพย์สินของลูกหนี้อยู่ในครอบครอง มีหน้าที่ต้องแจ้งข้อมูลเกี่ยวกับหนี้หรือทรัพย์สินของลูกหนี้ให้เจ้าพนักงานพิทักษ์ทรัพย์ทราบภายในหนึ่งเดือนนับแต่วันที่ได้ทราบคำสั่งของเจ้าพนักงานพิทักษ์ทรัพย์ ตามมาตรา 24/1 แห่งพระราชบัญญัติล้มละลาย พุทธศักราช 2483
ซึ่งผู้ใดมีหน้าที่ตามมาตรา 24/1 แล้วไม่ปฏิบัติตาม มีความผิดต้องระวางโทษปรับไม่เกินสองแสนบาท ตามมาตรา 173/1 แห่งพระราชบัญญัติล้มละลาย พุทธศักราช 2483
ธนากร ศรีชาพันธุ์

ธนากร ศรีชาพันธุ์ ชื่อเล่น เบิ้ม เป็นนักเทนนิสชาวไทย
ประวัติ.
ธนากรเป็นบุตรชายคนโตในจำนวน 3 คน ของชนะชัย และอุบล ศรีชาพันธุ์ เคยเป็นตัวแทนทีมชาติ ได้เหรียญทองจากการแข่งขันซีเกมส์ และเล่นเทนนิสอาชีพในระดับฟิวเจอร์ คู่กับนราธร น้องชายคนกลาง 
เมื่อ พ.ศ. 2528 ธนากรเป็นนักเทนนิสเยาวชนไทยคนแรกที่ผ่านเข้ารอบแรก ของการแข่งขันเทนนิสวิมเบิลดันในระดับเยาวชน และใน พ.ศ. 2533 ในการแข่งขันสิงห์ไทยแลนด์โอเพ่น ที่พัทยา ธนากรสามารถพลิกล็อกเอาชนะคริส ไบเล่ย์ จากอังกฤษ มือวางอันดับ 7 ของรายการ ซึ่งเป็นมืออันดับที่ 192 ของโลก 
ปัจจุบัน ธนากร เป็นอาจารย์ประจำคณะศึกษาศาสตร์ มหาวิทยาลัยขอนแก่น ดูแล สถาบันเทนนิสศรีชาพันธุ์ เป็นผู้ฝึกสอนทีมชาติ และเป็นผู้ฝึกสอนของ ภราดร ศรีชาพันธุ์ในการแข่งขันอาชีพ
วิทยา สำเร็จ

ร้อยตรี วิทยา สำเร็จ นักเทนนิสชาวไทย
ประวัติ.
วิทยาเติบโตมาจากการเป็นเด็กเก็บลูกเทนนิสตามสนาม และใช้เวลาว่างในการฝึกซ้อมด้วยตัวเอง จนได้รับการสนับสนุนให้เล่นเทนนิสทีมชาติ 
วิทยามีบุตรชาย คือ กษิดิศ สำเร็จ ซึ่งเป็นนักเทนนิสทีมชาติไทยเช่นเดียวกัน
ผลงาน.
วิทยาเป็นตัวแทนทีมชาติในการแข่งขันเทนนิสเป็นเวลาหลายปี ได้เหรียญทองจากซีเกมส์ ถึง 5 เหรียญ โดยครั้งสุดท้ายเป็นเหรียญทองประเภทคู่ ในซีเกมส์ครั้งที่ 21 คู่กับ ดนัย อุดมโชค เมื่อ พ.ศ. 2544 ในวัย 37 ปี 
วิทยาได้เหรียญทองแดงในประเภททีมชายจากการแข่งขันเอเชียนเกมส์ 1986 ที่ประเทศเกาหลีใต้ และเหรียญทองประเภทคู่ผสมจากการแข่งขันเอเชียนเกมส์ 1990 ที่ประเทศจีน
วิทยาเริ่มเล่นอาชีพในปี พ.ศ. 2530
วิทยา เล่นเทนนิสอาชีพในระดับฟิวเจอร์ คู่กับนราธร ศรีชาพันธุ์ ได้รางวัลชนะเลิศหลายครั้งในช่วงปี 2541 - 2543 และเลิกเล่นอาชีพในปี พ.ศ. 2544
ปัจจุบันเป็นผู้ฝึกสอนเทนนิสทีมชาติไทย และเป็นผู้ฝึกสอนให้กับ สุชานัน วิรัชประเสริฐ
นางตะเคียน

นางตะเคียน เป็นผีตามตำนานพื้นบ้านของไทย เป็นผีผู้หญิงจำพวกรุกขเทวดา สิงสถิตอยู่ในต้นตะเคียน 
ความเชื่อเกี่ยวกับนางตะเคียน.
บริเวณผืนป่าที่ผีนางตะเคียนสิงสู่อยู่จะสะอาดสะอ้านเหมือนมีคนมาปัดกวาดอยู่เสมอๆ ก็คงเหมือนกับคนอยู่บ้านต้องออกมาปัดกวาดหน้าบ้านตัวเองให้สะอาดอยู่ตลอดเวลานั่นเอง
นางตะเคียนมักมีรูปร่างหน้าตาสะสวย หมดจดงดงาม ผมยาว ห่มสไบ ใส่ผ้าถุง บางที่ก็ว่าแต่งตัวเหมือนสาวบ้านป่าทั่ว ๆ ไป ผีนางตะเคียนมักจะเป็นจำพวกหวงที่อยู่ และจะดุร้ายมากหากใครคิดจะรุกรานที่อยู่ของตน
ผู้คนที่มีความเชื่อเรื่องนี้ มักเชื่อว่าต้นตะเคียนมักมีผีนางตะเคียนสิงอยู่ การจะนำเอาต้นตะเคียนมาขุดเป็นเรือ (เรือสมัยก่อนใช้วิธีขุดขึ้นจากต้นไม้ทั้งต้น) หรือนำไม้ตะเคียนมาสร้างบ้าน จำเป็นจะต้องทำพิธีบวงสรวงขออนุญาตจากนางตะเคียนก่อน ทั้งนี้ เมื่อต้นตะเคียนที่ถูกนำมาแปรสภาพเป็นยานพาหนะ หรือสิ่งปลูกสร้างแล้ว นางตะเคียนที่สิงสถิตอยู่ในต้นตะเคียนนั้นก็จะเปลี่ยนแปลงสถานะตามไปด้วย เช่น ถ้าเป็นเรือ นางตะเคียนก็จะกลายเป็นแม่ย่านาง หรือ ถ้าเป็นบ้าน นางตะเคียนก็จะเป็น เจ้าที่ หรือ ผีบ้านผีเรือน
ชนะชัย ศรีชาพันธุ์

ชนะชัย ศรีชาพันธุ์ เป็นบิดา และผู้ฝึกสอนส่วนตัวของภราดร ศรีชาพันธุ์ นักเทนนิสมือหนึ่งของไทย
ประวัติ.
ชนะชัย ศรีชาพันธุ์ เป็นชาวจังหวัดขอนแก่น สมรสกับ อุบล ศรีชาพันธุ์ มีบุตรชายสามคน คือ ธนากร นราธร และภราดร เดิมชนะชัยทำงานอยู่ที่ธนาคารกรุงศรีอยุธยา และเล่นเทนนิสเป็นงานอดิเรก ต่อมาเมื่อบุตรชายสองคนคือ ธนากร และนราธร สนใจการเล่นเทนนิสและต้องเดินทางเข้ากรุงเทพเพื่อฝึกซ้อมเป็นประจำ ชนะชัยจึงลาออกจากงานประจำ เพื่อฝึกสอนให้กับธนากร และนราธรอย่างเต็มตัว จนทั้งคู่เป็นนักกีฬาทีมชาติ และเป็นนักเทนนิสมือ 1 ของไทย เมื่อ พ.ศ. 2532
เมื่อภราดร เริ่มเล่นเทนนิสอาชีพเมื่อ พ.ศ. 2540 ชนะชัยได้เดินทางไปกับภราดร ในฐานะผู้ฝึกสอนส่วนตัว จนกระทั่งภราดรมีอันดับโลกสูงสุด อันดับ 9 เมื่อ พ.ศ. 2546 ในช่วงนั้นเริ่มมีเสียงเรียกร้องจากแฟนเทนนิสชาวไทย ให้เปลี่ยนตัวผู้ฝึกสอนของภราดร จากชนะชัย เป็นผู้ฝึกสอนมืออาชีพชาวต่างชาติ โดยหวังว่าผู้ฝึกสอนมืออาชีพจะสามารถผลักดันภราดร ให้สามารถก้าวไปถึงระดับมืออันดับต้นๆ ของโลกได้ แต่ประเด็นนี้ก็ได้รับการปฏิเสธจากครอบครัวศรีชาพันธุ์ และจากตัวภราดรเอง
นอกจากจะเป็นผู้ฝึกสอนให้กับภราดรแล้ว ชนะชัยยังรับหน้าที่เป็นกัปตันทีมเดวิสคัพของไทย ระหว่างปี 2546 - 2548 
ปัจจุบัน ชนะชัยก่อตั้ง สถาบันเทนนิสศรีชาพันธุ์ เพื่อเปิดสอนนักเทนนิสเยาวชน ตั้งอยู่ที่จังหวัดขอนแก่น จังหวัดปทุมธานี และจังหวัดน่าน โดยมอบให้ธนากร บุตรคนโตทำหน้าที่ฝึกสอน และติดตามภราดรในการแข่งขันเทนนิสอาชีพแทน
รายชื่อเกมร็อคแมน

ซีรีส์คลาสสิก.
อื่น ๆ.
" (รอเพิ่มเติมเนื้อหา) "
โทรศัพท์มือถือ.
" (รอเพิ่มเติมเนื้อหา) "
ซีรีส์ ร็อคแมน X.
ภาคทำใหม่และคอลเล็กชัน.
" (รอเพิ่มเติมเนื้อหา) "
เบเกอรี่ มิวสิก

<ns>0</ns>
 <revision>
 <parentid>748506</parentid>
 <timestamp>2007-10-06T14:12:35Z</timestamp>
 <contributor>
 <username>Kinkku Ananas</username>
 </contributor>
 <minor />
 <comment>เปลี่ยนทางซ้อน</comment>
 <origin>758466</origin>
 <model>wikitext</model>
 <format>text/x-wiki</format>
เค็นจิ นางาอิ

เค็นจิ นางาอิ (; โรมาจิ: "Nagai Kenji"; 27 สิงหาคม พ.ศ. 2500 - 27 กันยายน พ.ศ. 2550) เป็นนักข่าวชาวญี่ปุ่น จากสำนักข่าว AFP 
การเสียชีวิต.
นายเค็นจิได้เดินทางไปทำข่าวเหตุการณ์ประท้วงในประเทศพม่าตั้งแต่วันอังคารที่ 25 กันยายน พ.ศ. 2550 จนกระทั่งวันที่ 27 กันยายน พ.ศ. 2550 ขณะที่เขาทำข่าวประท้วงในย่างกุ้งอยู่นั้น ทหารพม่าได้ยิงปืนทำร้ายนายนางาอิจนเสียชีวิต
แหล่งข้อมูลอื่น.
วิกิข่าว มีข่าวเกี่ยวกับบทความ: <br>
อับดุล กลาม

ดร. เอ. พี. เจ. อับดุล กลาม  หรือ อวุล ปกีร์ ไชนุลาบดีน อับดุล กลาม   เกิดเมื่อวันที่ 15 ตุลาคม พ.ศ. 2474 ประธานาธิบดีคนที่ 11 ของประเทศอินเดีย ช่วง 27 กรกฎาคม พ.ศ. 2545 – 25 กรกฎาคม พ.ศ. 2550 ได้รับการยกย่องว่าเป็น "บิดาแห่งจรวดและขีปนาวุธ" และ "นักปราชญ์ผู้ยิ่งใหญ่" 
อัตชีวประวัติ ได้ถูกทำเป็นหนังสือ “ปีกแห่งไฟ” เขาเกิดมาจากครอบครัวเจ้าของเรือที่มีการศึกษาน้อย และได้เป็นเป็นนักวิทยาศาสตร์แห่งกระทรวงกลาโหม
ช่องแคบอังกฤษ

ช่องแคบอังกฤษ  เป็นช่องแคบในมหาสมุทรแอตแลนติกที่แยกระหว่างเกาะบริเตนใหญ่กับแผ่นดินทวีปยุโรป โดยระยะทางของช่องแคบเริ่มตั้งแต่ฝรั่งเศสทางตอนเหนือไปจนถึงทะเลเหนือที่อยู่ในมหาสมุทรแอตแลนติกเช่นกัน โดยช่องแคบมีความยาวประมาณ 560 กิโลเมตร และมีความกว้างที่แตกต่างกันระหว่าง 240 กิโลเมตรซึ่งกว้างที่สุด จนไปถึงส่วนที่แคบที่สุดที่มีความกว้างเพียง 34 กิโลเมตรบริเวณช่องแคบโดเวอร์ ช่องแคบอังกฤษถือเป็นทะเลน้ำตื้นที่เล็กที่สุดในบริเวณไหล่ทวีปยุโรป โดยครอบคลุมพื้นที่เพียง 75,000 ตารางกิโลเมตร เท่านั้น
ลักษณะทางภูมิศาสตร์.
ส่วนใหญ่แล้ว ความยาวของช่องแคบมักถูกกำหนดให้เริ่มตั้งแต่แลนด์สเอนด์และเกาะอูชงที่อยู่ตรงสุดช่องแคบฝั่งตะวันตก ไปจนถึงช่องแคบโดเวอร์ที่อยู่สุดฝั่งตะวันออก ช่องแคบโดเวอร์ยังเป็นบริเวณที่แคบที่สุดของช่องแคบอังกฤษ ในขณะที่บริเวณที่กว้างที่สุดอยู่ระหว่างอ่าวไลม์และอ่าวแซงมาโลที่ตั้งอยู่ใกล้จุดระหว่างกลางของช่องแคบ ช่องแคบมีระดับน้ำทะเลที่ค่อนข้างตื้น ด้วยความลึกเฉลี่ยประมาณ 120 เมตร เมื่อวัดจากบริเวณที่กว้างที่สุด ซึ่งลดลงมาเหลือประมาณ 45 เมตร เมื่อวัดจากบริเวณระหว่างเมืองโดเวอร์และกาเล ซึ่งจากบริเวณนี้ไปทางตะวันออก น้ำทะเลตื้นลงจนมีความลึกเพียงแค่ 26 ม. เมื่อวัดจากบริเวณบรอดโฟร์ทีนส์ที่ในสมัยก่อนประวัติศาสตร์เคยเป็นสะพานดินระหว่างแองเกลียตะวันออกกับบริเวณที่ราบลุ่มในยุโรป
หม่อมราชวงศ์ยงสวาสดิ์ กฤดากร

หม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ เกิดเมื่อวันที่ 2 กุมภาพันธ์ พ.ศ. 2471 เป็นโอรสของ หม่อมเจ้าเสริมสวาสดิ์ กฤดากร (11 พฤษภาคม พ.ศ. 2441 - 12 ธันวาคม พ.ศ. 2483) กับ หม่อมหลวงแส กฤดากร (สกุลเดิม สนิทวงศ์; 24 พฤษภาคม พ.ศ. 2447 - 25 สิงหาคม พ.ศ. 2523 โดยมีศักดิ์เป็นพี่ของ หม่อมหลวงบัว กิติยากร พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)
โดยหม่อมเจ้าเสริมสวาสดิ์ กฤดากร เป็นพระโอรสใน พระเจ้าบรมวงศ์เธอ กรมพระนเรศรวรฤทธิ์ ต้นราชสกุลกฤดากร ผู้เป็นพระราชโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดากลิ่น ประสูติแด่หม่อมเจิม (2 กรกฎาคม พ.ศ. 2424 - 3 ธันวาคม พ.ศ. 2491)
ครอบครัว.
หม่อมราชวงศ์ยงสวาสดิ์ กฤดากร สมรสเมื่อวันที่ 13 มีนาคม พ.ศ. 2504 กับ ท่านผู้หญิงวิยะฎา กฤดากร ณ อยุธยา (นามสกุลเดิม ราชวัลลภานุสิษฐ์) (13 มิถุนายน พ.ศ. 2473 - 19 กันยายน พ.ศ. 2540) ซึ่งเป็น นางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่เสียชีวิตจากอุบัติเหตุเฮลิคอปเตอร์ผู้ตามเสด็จตกที่จังหวัดนราธิวาส มีบุตรธิดาคือ 
ถึงแก่อนิจกรรม.
หม่อมราชวงศ์ยงสวาสดิ์ กฤดากร ถึงแก่อนิจกรรมด้วยโรคหัวใจวายเฉียบพลัน เมื่อวันที่ 29 พฤศจิกายน พ.ศ. 2552 สิริอายุ 82 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพเมื่อวันที่ 27 มีนาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ดีเซมเบอร์ (วงดนตรี)

ดีเซมเบอร์  วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม
หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ", "อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง
จุดยืนทางการเมือง.
ภัทร ชุมทอง หรือ ต้น มือกีตาร์ของวง ให้สัมภาษณ์ว่า เคยเข้าร่วมชุมนุม กปปส. แต่ภายหลังได้หันไปร่วมการประท้วงในประเทศไทย พ.ศ. 2563–2564 โดยการชักชวนของ ปกรณ์ พรชีวางกูร
นิพนธ์ เสงี่ยมศักดิ์

นิพนธ์ เสงี่ยมศักดิ์ เกิดวันที่ 4 มกราคม พ.ศ. 2499 ที่ จังหวัดนครราชสีมา รู้จักกันดีในชื่อ "นิค ขายหัวเราะ" นักเขียนการ์ตูนไทยชื่อดังในสังกัดสำนักพิมพ์บรรลือสาส์น มีผลงานการ์ตูนประจำอยู่ในนิตยสารขายหัวเราะและมหาสนุกตั้งแต่ยุคบุกเบิกจนถึงปัจจุบันเป็นเวลานานกว่า 25 ปี คาแรคเตอร์ของนิพนธ์ เสงี่ยมศักดิ์ในการ์ตูน มีลักษณะคล้ายเค้าหน้าจริง ไว้ผมบ๊อบยาวแสกกลาง และอ้วนลงพุง มักปรากฏเป็นตัวเดินเรื่องในการ์ตูนแก๊กทั้งแบบช่องเดียวจบและสามช่องจบทั้งนี้ นิพนธ์ยังได้ใช้คาแรคเตอร์ของเขาเองเป็นตัวละครหลักในการ์ตูนเรื่องสั้นของเขาเองด้วย ได้แก่ การ์ตูนชุด "คนอลเวง" และ "พีพีไอ้ตี๋ซ่า"
ในการ์ตูนแก๊กต่างๆ ของนิค และการ์ตูนเรื่องสั้นบางชุด นิพนธ์จะเขียนตัวการ์ตูนของเขาเป็นตัวเดินเรื่องหรือแทรกเป็นตัวประกอบอยู่ในการ์ตูนของเขาเสมอ โดยมีลักษณะคล้ายเค้าหน้าจริงและอ้วนลงพุง เขาได้เปิดเผยว่าได้รับแนวคิดในการเขียนการ์ตูนต่างๆมาจากการดูโทรทัศน์ แล้วประมวลผลออกมาเป็นผลงานในแบบของตัวเอง รวมถึงในปัจจุบัน เขายังได้รับไอเดียจากอินเทอร์เน็ตมาประกอบการเขียนด้วยเช่นกัน
ไอน้ำ (วงดนตรี)

ไอ..น้ำ เป็นวงดนตรีป็อปร็อคจากบุรีรัมย์ทีเคยเข้าประกวดรางวัลวงดนตรีมัธยมยอดเยี่ยมระดับประเทศจากโครงการ พานาโซนิคสตาร์ ชาเลนจ์ ของบริษัท อาร์เอส โปรโมชั่น เมื่อปี พ.ศ. 2545 จนได้รับการเซ็นสัญญาจากอาร์เอสและออกอัลบั้มในชื่อเดียวกับวงในปี 2546 มีเพลงที่ได้รับความนิยมคือเพลงที่หนึ่งไม่ไหว และปล่อยอัลบั้มชุดที่สอง "รักคนมีเจ้าของ" และได้รับความนิยมจนสูงสุดจนมียอดขายเกือบสองล้านก็อปปี้และทำให้เป็นวงดนตรียอดนิยมอันดับต้น ๆ ของอาร์เอสในช่วงเวลานั้น
ประวัติ.
เป็นวงดนตรีเด็กหนุ่ม 5 คน จากจังหวัดบุรีรัมย์ ที่ผ่านการประกวดได้รับรางวัลวงดนตรีมัธยมศึกษายอดเยี่ยมระดับประเทศจากโครงการ พานาโซนิค สตาร์ ชาเลนจ์ ของบริษัท อาร์เอส โปรโมชั่น เมื่อปี พ.ศ. 2545 จนได้เข้ามาเซ็นสัญญาแล้วออกผลงานอัลบั้มชุดแรก ไอ..น้ำ ในปี 2546 โดยมีเพลงที่ได้รับความนิยมในขณะนั้นคือ เพลง ที่หนึ่งไม่ไหว ตามมาด้วยอัลบั้มที่ 2 รักคนมีเจ้าของ ในปี 2547 ที่ได้รับความนิยมขึ้นสู่จุดสูงสุดจนมียอดขายเกือบ 2 ล้านก๊อปปี้ ทำให้กลายเป็นวงดนตรียอดนิยมอันดับต้น ๆ ของค่ายในขณะนั้น
ไอน้ำยุบวงแล้วเมื่อวันที่ 30 มกราคม พ.ศ. 2558 โดยมือกลองของวงไอน้ำ ใหม่ สุขเดชะ ได้โพสต์ข้อความยุบวงลงในเฟซบุ๊กส่วนตัว ทางด้าน เณร ศุภชัยนิลวรรณ กรรมการผู้อำนวยการของอาร์เอส ได้เผยเกี่ยวกับการยุบวงของไอน้ำว่า มีสมาชิกวงทั้งสาม ใหม่ ก็อป ฟัก เข้ามาปรึกษาว่ารู้สึกอิ่มตัวในการทำผลงานเพลงจึงสนใจที่จะไปทำด้านอื่นแทน และยืนยันว่าไม่มีปัญหาทะเลาะเบาะแว้งกันภายในวง ทางด้านฟลุค นักร้องนำก็ยังมีสัญญากับทางค่ายอาร์เอสและยังอยากทำงานกับอาร์เอสอยู่
แอมไฟน์

แอมไฟน์  คือกลุ่มศิลปินไทยประกอบด้วยสมาชิก 4 คน คือ ฝ้าย - ณัฐหทัย แสงเพชร (ขับร้อง) แจ็ค - พงษ์ศิลป์ โกมลทัต (กลอง) เน - เนติ สุวรรณจินดา (เบส) และ มอน - ภมร จุฑาพันธุ์ (กีต้าร์) ได้ออกผลงานอัลบั้มแรกในปี 2005 ชุด am fine และ Hi-fine เมื่อปี 2006 และออกผลงานชุดที่ 3 ชื่อว่า Am Fine Day 
ผลงานพิธีกร.
ออนไลน์
ปลื้มจิตร์ ถินขาว

ปลื้มจิตร์ ถินขาว ชื่อเล่น หน่อง (เกิด 9 พฤศจิกายน พ.ศ. 2526) เป็นอดีตนักกีฬาวอลเลย์บอลหญิงทีมชาติไทย โดยอำลาทีมชาติอย่างเป็นทางการ ในวันที่ 7 พฤศจิกายน พ.ศ. 2564 เป็นผู้ทำหน้าที่ในตำแหน่ง Middle Blocker รูปแบบการเล่นคือบอลเร็ว ซึ่งเธอติดทีมชาติตั้งแต่ศึกษาอยู่ชั้นมัธยมศึกษาชั้นปีที่ 4 และเล่นให้กับทีมชาติมาเรื่อยมาจนกระทั่งอำลาทีมชาติด้วยขณะอายุได้ 37 ปี เธอมีโอกาสไปแข่งขันวอลเลย์บอลอาชีพในต่างประเทศ ได้แก่ จีน, รัสเซีย, เวียดนาม, ตุรกี, อาเซอร์ไบจาน เป็นต้น
ปัจจุบันปลื้มจิตร์ ยังคงเล่นวอลเลย์บอลในไทยแลนด์ลีกอยู่ หลังจากประกาศอำลาทีมชาติแล้ว โดยเล่นให้กับสโมสรวอลเลย์บอลสุพรีม ชลบุรี ในเสื้อเบอร์ 5 ซึ่งเป็นเบอร์เดียวกับที่ใช้แข่งขณะติดทีมชาติ อีกทั้งได้ทำงานเป็นนักการตลาด กองนโยบายและแผน หน่วยงานของการไฟฟ้าส่วนภูมิภาค (PEA) ด้วย อีกทั้งยังเป็นเจ้าของช่อง YouTube ชื่อ PJ story 
ประวัติ.
ปลื้มจิตร์ ถินขาว เกิดที่อำเภอไชโย จังหวัดอ่างทอง เป็นบุตรสาวของวันชัย (บิดา) และ สมฤดี (มารดา) มีพี่ชายชื่อพีรเวท ชอบเล่นกีฬาตั้งแต่เด็ก โดยมีบิดาเป็นผู้สอนและส่งเสริมด้านกีฬา ตอนเด็กสามารถเล่นได้ทั้งฟุตบอล, บาสเก็ตบอล, ปิงปอง
เริ่มเล่นวอลเลย์บอล ตอนเรียนอยู่มัธยมศึกษาชั้นปีที่ 1 และได้ติดทีมชาติตอนมัธยมศึกษาชั้นปีที่ 4 โดยสมัยเรียนชั้นประถมศึกษา ปลื้มจิตร์ได้เป็นนักปิงปองของโรงเรียน เมื่อจบการศึกษา ก็ได้ไปเข้าศึกษาต่อ ชั้นมัธยมศึกษาปีที่ 1 ด้วยโควต้าพิเศษ จึงไปคัดตัวเป็นนักวอลเลย์บอลของโรงเรียน 
เมื่อจบการศึกษาปริญญาตรี ก็ได้บรรจุเข้าเป็นพนักงานรัฐวิสาหกิจ ในตำแหน่งนักการตลาด กองนโยบายและแผน หน่วยงานของการไฟฟ้าส่วนภูมิภาค (PEA) 
นอกจากนี้ ยังเคยร่วมถ่ายทำภาพยนตร์โฆษณากับสายการบินแอร์เอเชีย ในปี พ.ศ. 2555 และน้ำยาล้างจานไลปอนเอฟ, แปรงจัดฟัน SYSTEMA ในปี พ.ศ. 2557 ,
โอลิมปิกฤดูร้อน 1988

มหกรรมกีฬาโอลิมปิกฤดูร้อนครั้งที่ 24 ประจำปี ค.ศ. 1988 (พ.ศ. 2531) (เกาหลี: ; ฮันจา: ; อาร์อาร์: "Seoul Hagye Ollimpik") เป็นการแข่งขันกีฬาโอลิมปิกฤดูร้อนครั้งที่ 24 จัดขึ้น ณ กรุงโซล สาธารณรัฐเกาหลี ระหว่างวันที่ 2 กันยายน ถึง 18 กันยายน พ.ศ. 2531
การเสนอตัวเป็นเจ้าภาพ.
โซลได้รับคัดเลือกให้เป็นเมืองเจ้าภาพจัดมหกรรมกีฬาโอลิมปิกในการประชุมคณะกรรมการโอลิมปิกสากล สมัยที่ 84 ณ บาเดิน-บาเดิน ประเทศเยอรมนีตะวันตก เมื่อวันที่ 30 กันยายน พ.ศ. 2524
ตราสัญลักษณ์โอลิมปิกปี 1988.
ตราสัญลักษณ์โอลิมปิกปี 1988เป็นลายผ้าฮันบกและตราห้าห่วง
ตารางสรุปเหรียญรางวัล 10 อันดับแรก
ซันเอาท์เทจ

ซันเอาท์เทจ (sun outage) เป็นปรากฏการที่เกิดขึ้นโดยธรรมชาติ เมื่อโลก ดาวเทียม และดวงอาทิตย์ โคจรมาอยู่ในแนวเส้นตรงเดียวกัน ทำให้จานสายอากาศของสถานีภาคพื้นดิน รับสัญญาณจากดวงอาทิตย์(ที่เป็นแหล่งกำเหนิดคลื่นแม่เหล็กไฟฟ้าที่มีกำลังงานขนาดมหาศาล) ซึ่งจะผลิตสัญญาณทุกย่านความถี่ เกิดขึ้นเป็นสัญญาณรบกวน ปะปนเข้ามากับสัญญาณสื่อสารข้อมูล ที่สถานีภาคพื้นดินนั้นๆรับจากดาวเทียม ทำให้สถานีสื่อสารภาคพื้นดิน ไม่สามารถติดต่อสื่อสารได้อย่างถูกต้อง ซึ่งเหตุการณ์ sun outage จะเกิดขึ้นปีละ 2 ครั้ง แต่ละครั้งจะใช้เวลานาน 5-10 วัน วันละประมาณ 15 นาที และการเกิดปรากฏการ sun outage นี้จะเกิดกับสถานีดาวเทียมที่ติดตั้งในพื้นที่ต่างๆ ไม่พร้อมกันขึ้นอยู่กับตำแหน่งของสถานีภาคพื้นดินบนพื้นโลก 
sun outage จะเกิดประมาณเดือนกันยายน และตุลาคมของทุกปี บางทีอาจเกิดเดือนอื่นๆก็ได้ ซึ่งสามารถทำการคำนวณเพื่อคาดการณ์วัน และเวลาที่จะเกิดล่วงหน้าได้อย่างแม่นยำ การคำนวณนี้เป็นหน้าที่ของผู้ให้บริการ เช่นดาวเทียม 
เมื่อเกิดเหตุการณ์นี้ จะทำให้เครื่องรับดาวเทียม ชิปไปชิปมา ไฟสัญญาณ ซิ้งค์ จะกะพริบๆ เสียงจะดังขาดๆหายๆ แล้วเสียงก็จะหายไป ปล่อยไว้ประมาณ 15 นาที เมื่อมุมของโลก เคลื่อนที่ผ่านแนวเส้นตรงกับดวงอาทิตย์ ก็จะรับสัญญาณได้ตามปกติ
ฮอกกี้

ฮอกกี้  เป็นกีฬาแข่งขันกันระหว่าง 2 ทีม มีผู้เล่นฝ่ายละ 11 คน โดยการตีลูกบอล ที่มีลักษณะกลม แข็ง ที่เรียกว่า ลูกพัค (puck) ให้เข้าโกลด์ตะข่ายของฝั่งตรงกันข้าม โดยจะให้ลูกบอลถูกส่วนหนึ่งส่วนใดของร่างกายไม่ได้ เว้นผู้รักษาประตูที่มีสิทธิใช้เท้าเตะและมือปัดลูกบอลได้แต่ก็เฉพาะในเขตที่ยิงประตูเท่านั้น การยิงประตูที่ถือว่าได้ประตูต้องเป็นการยิงจากภายในเขตประตู คือภายในเขต 16 หลา โดยมีเส้นโค้งเป็นเครื่องหมาย เรียกกันเป็นที่เข้าใจว่าหัวกะโหลก คือจะต้องพาลูกเข้าไปยิงประตูภายในหัวกะโหลกนั้น
ประวัติ.
ฮอกกี้เป็นกีฬาเก่าแก่ที่มีประวัติความเป็นมายาวนาน แต่ไม่ปรากฏหลักฐานที่แน่ชัดว่ากีฬาประเภทนี้เริ่มมาจากประเทศใดก่อน มีหลักฐานภาพวาดอียิปต์โบราณเก่าแก่ 4000 ปีที่มีลักษณะคล้ายกีฬาฮอกกี้ และอีกหลักฐานประมาณ 44 ปี ก่อนคริสต์ศักราช พบหลักฐานโดยชาวกรีกโรมัน สมัยโบราณได้เล่นกีฬานี้กันอยู่แล้ว อุปกรณ์การเล่นและวิธีเล่นคล้ายคลึงกับการเล่นฮอกกี้ในสมัยปัจจุบัน แต่แตกต่างกันที่ไม้ตีฮอกกี้สมัยกรีกและโรมันจะสั้นกว่าในปัจจุบัน ลูกบอลสมัยนั้นทำด้วยหนัง ภายในอัดด้วยขนสัตว์ 
ต่อมากีฬาฮอกกี้ได้แพร่หลายเข้าไปในประเทศอังกฤษ ช่วงแรกได้เข้าสู่โรงเรียนประถม และเริ่มมีการเปิดคลับแรกในปี พ.ศ. 2392 ที่ Blackheath ใน south-east ลอนดอน และมีประชาชนสนใจอย่างจริงจังในศตวรรษที่ 19 
การเล่นฮอกกี้สมัยปัจจุบันมีอยู่ 2 ชนิดคือ ฮอกกี้ที่เล่นกันบนสนามหญ้าและฮอกกี้ที่เล่นกันบนลานน้ำแข็ง (Indoor Hockey หรือ Shake Hockey หรือ Ice Hockey) ต่อมาในประเทศอังกฤษ ประมาณปี พ.ศ. 2428 ได้จัดให้มีการแข่งขันประเภทหญิงขึ้นระหว่างมหาวิทยาลัยอ๊อกซ์ฟอร์ดกับเคมบริดจ์ ในปี พ.ศ. 2444 กีฬาฮอกกี้ได้แพร่เข้าไปในประเทศสหรัฐอเมริกา โดยสุภาพสตรีชาวอังกฤษชื่อ Constance Applebee โดยได้ให้คำแนะนำในการเล่นระหว่างปิดภาคฤดูร้อนที่มหาวิทยาลัยฮาร์วาร์ด และหลังจากนั้นมาฮอกกี้จึงเป็นที่นิยมในหมู่สุภาพสตรีเป็นอย่างมาก
ต่อมาในปี พ.ศ. 2465 ประเทศสหรัฐอเมริกาได้ก่อตั้งสมาคมขึ้นโดยใช้ชื่อว่าสมาคมฮอกกี้แห่งสหรัฐอเมริกา และได้มีการปรับปรุงพัฒนาให้เจริญก้าวหน้าขึ้นจนถึงระดับชาติ ในช่วงแรกได้รับความนิยมเล่นเฉพาะในหมู่สตรีเท่านั้น ต่อมาเมื่อกีฬาประเภทนี้ได้บรรจุไว้ในการแข่งขันกีฬาโอลิมปิกซึ่งมีการแข่งขันเฉพาะชายเท่านั้น
ในสหรัฐอเมริกามีการก่อตั้งสมาพันธ์กีฬาฮอกกี้หญิงระหว่างประเทศขึ้นในปี พ.ศ. 2475 และได้จัดให้มีการแข่งขันทุกๆ 3 ปี โดยสหรัฐอเมริกาได้ส่งทีมเข้าร่วมการแข่งขันตั้งแต่ปี พ.ศ. 2476 เป็นต้นมา และสหรัฐอเมริกาได้จัดตั้งสมาคมฮอกกี้ชายขึ้นในเวลาต่อมา
ไท่หยวน

ไท่หยวน  เป็นเมืองในประเทศจีน เมืองหลวงของมณฑลซานซี เป็นเมืองอุตสาหกรรมพื้นฐานของประเทศจีน และเป็นแหล่งผลิตถ่านหินที่ใหญ่เป็นอันดับสามของประเทศจีน 
ภูมิประเทศ.
เมืองหลวงของมณฑลซานซี ตั้งอยู่บริเวณตอนกลางของแม่น้ำเหลืองทางตอนเหนือของประเทศจีน และแม่น้ำเฝินเหอซึ่งเป็นแม่น้ำสาขาของแม่น้ำเหลืองไหลผ่านความยาว 100 กิโลเมตร ทิศตะวันตก ตะวันออกและทิศเหนือรายล้อมด้วยภูเขา สูงจากระดับน้ำทะเลประมาณ 800 เมตร มีพื้นที่ทั้งหมด 6,998 ตร.กม. มีอุณหภูมิเฉลี่ย 9.5 องศาเซลเซียส
ประชากร.
ปี 2005 เมืองไท่หยวนมีจำนวนประชากรทั้งหมด 3,420,000 คน โดยมีประชากรที่อาศัยอยู่ในเมืองจำนวน 2,823,400 คน คิดเป็น 82.41 % ของจำนวนประชากรทั้งหมด และประชากรที่อาศัยอยู่ในเขตชนบท 602,600 คน คิดเป็น 17.59 % ของจำนวนประชากรทั้งหมด 
เศรษฐกิจ.
เมืองไท่หยวน ประกอบด้วยอุตสาหกรรมหลัก 4 ประเภท ได้แก่ อุตสาหกรรมพลังงาน อุตสาหกรรมเทคนิคการทำโลหะผสม อุตสาหกรรมเครื่องจักรเครื่องกล และอุตสาหกรรมเคมี นอกจากนั้นยังมีอุตสาหกรรมอื่นๆ ได้แก่ อุตสาหกรรมสิ่งทอ อุตสาหกรรมเบา อุตสาหกรรมหนัก อุตสาหกรรมยา อุตสาหกรรมไฟฟ้า อิเลคโทนิค อุตสาหกรรมวัสดุก่อสร้าง และอุตสาหกรรมอาหาร อุตสาหกรรมพลาสติก เคมี ซีเมนต์ ปุ๋ย
นอกจากนี้ เมืองไท่หยวนยังเป็นแหล่งผลิตถ่านหินที่ใหญ่เป็นอันดับสามของประเทศจีน อย่างไรก็ตามเมืองไท่หยวนก็ยังต้องการการลงงทุนและเทคโนโลยีการขุดเจาะถ่านหิน นอกจากนี้การขาดเงินทุนในการสำรวจทำให้มีผลต่อการผลิตและผลกำไร
รายชื่อประธานสภาผู้แทนราษฎรไทย

บทความนี้รวบรวมรายชื่อประธานสภาผู้แทนราษฎรไทยตั้งแต่อดีตถึงปัจจุบัน โดยลำดับประธานสภาในบทความนี้ระบุเฉพาะประธานสภาผู้แทนราษฎรที่มาจากการเลือกตั้งและแต่งตั้ง ไม่นับประธานสภาร่างรัฐธรรมนูญ สภานิติบัญญัติแห่งชาติ สภาปฏิรูปการปกครองแผ่นดิน ที่มาจากการแต่งตั้ง หลังการเกิดรัฐประหาร
รายชื่อประธานสภาผู้แทนราษฎร.
หมายเหตุ
อดีตประธานสภาผู้แทนราษฎรที่ยังมีชีวิตอยู่.
ปัจจุบันมีอดีตประธานสภาผู้แทนราษฎรที่ยังมีชีวิตอยู่ 6 คน ดังรายชื่อดังต่อไปนี้
แอเบอร์ดีน

แอเบอร์ดีน (/ˌæb.əˈdiːn/; #เปลี่ยนทาง) เป็นเมืองที่ใหญ่อันดับสามของสกอตแลนด์ อยู่ทางตะวันออกเฉียงเหนือของสหราชอาณาจักร
เมืองแอเบอร์ดีนนั้นถูกสร้างขึ้นด้วยหินแกรนิตซึ่งทำให้ตัวเมืองดูเป็นสีเทาเงินระยิบระยับเมื่อถูกแสงแดด โดยมีถนนที่มีชื่อเสียงคือ Aberdeen’s Granite Mile เป็นที่ต้งของร้านค้า ร้านอาหาร และบาร์กว่าแปดร้อยร้าน บรรยากาศในเมืองแอเบอร์ดีนนั้นมักจะถูกกล่าวขานว่ามีสีเทาทะมึนของหินแกรนิต แต่ทว่าจุดเด่นอย่างหนึ่งที่ทำให้เมืองนี้กลายเป็นอีกเมืองหนึ่งที่น่าอยู่คือ สวนสาธารณะที่สวยงามมีสีสันตัดกับตึกรามบ้านช่องอย่างลงตัว โดยเมืองแอเบอร์ดีนได้ชนะเลิศการประกวดสวนดอกไม้หลายครั้งติดต่อกันมาโดยตลอดเป็นระยะเวลานานมากกว่าสิบปี ยกตัวอย่างเช่นรางวัล Best City ใน งาน Royal Horticultural Society’s Britain in Bloom ของสมาคมพืชสวนสหราชอาณาจักร รางวัลชนะเลิศในงาน Bloom Competition ของสกอตแลนด์ และงาน International City in Bloom
ทางด้านอุตสาหกรรม นับตั้งแต่ได้มีการขุดพบแหล่งน้ำมันในทะเลเหนือ ในคริสต์ศตวรรษที่ 20 เมืองแอเบอร์ดีนได้กลายเป็นศูนย์กลางอุตสาหกรรมปิโตรเลียมของยุโรป หรือที่เรียกกันว่า "เมืองหลวงน้ำมันแห่งยุโรป" ด้วยเหตุนี้ทำให้อุตสาหกรรมที่ทำรายได้หลัก ๆ ของเมืองในสามสิบปีมานี้ คือธุรกิจที่เกี่ยวกับน้ำมัน นอกจากธุรกิจที่เกี่ยวข้องกับน้ำมันแล้ว ธุรกิจอื่น ๆ ที่เกี่ยวข้องกับอุตสาหกรรมนี้เช่น ศูนย์อากาศยานเฮลิคอปเตอร์ของเมืองแอเบอร์ดีนนั้น เป็นศูนย์ที่มีเฮลิคอปเตอร์ขึ้นลงมากที่สุดในโลก
เมืองแอเบอร์ดีนมีมหาวิทยาลัยตั้งอยู่สองแห่งคือ มหาวิทยาลัยแอเบอร์ดีนและมหาวิทยาลัยโรเบิร์ตกอร์ดอน ซึ่งมีชื่อเสียงทางด้านงานวิจัยการเกษตร ดิน และที่สำคัญที่สุดคือ อาหารและโภชนาการ โดยมีศูนย์วิจัยที่มีชื่อเสียงคือ สถาบันวิจัย Rowett Research Institute ซึ่งเป็นที่ที่ให้กำเนิดผลงานของนักวิทยาศาสตร์รางวัลโนเบลหลายคนด้วยกัน
รายพระนามและชื่ออธิบดีศาลฎีกาและประธานศาลฎีกา

รายพระนามและรายนามของอธิบดีและประธานศาลฎีกาไทย
อดีตประธานศาลฎีกาที่ยังมีชีวิตอยู่.
ปัจจุบันมีอดีตประธานศาลฎีกาที่ยังมีชีวิตอยู่ 15 ท่าน ได้แก่
แหล่งข้อมูลอื่น.
<templatestyles src="Reflist/styles.css" />
พานาโซนิค Q

เครื่องเล่นเกม พานาโซนิค คิว  เป็นเครื่องรุ่นที่พัฒนาจากเครื่องเล่นเกม เกมคิวบ์ ของนินเทนโด ด้วยความสามารถที่เพิ่มขึ้นกว่าเดิมในการเล่นแผ่นดีวีดี, ซีดีเพลง, เอ็มพี 3, และความสามารถอื่นๆ ในขณะที่เกมคิวบ์รุ่นก่อนหน้านี้ไม่มีความสามารถดังกล่าว เครื่องเล่นเกมนี้เปิดตัวในประเทศญี่ปุ่น และวางจำหน่ายในเดือนธันวาคม พ.ศ. 2544 โดยเปิดตัวในราคา 439 ดอลลาร์สหรัฐ และรุ่นดัดแปลงที่สามารถเล่นแผ่นดีวีดีจากทุกประเทศได้ ในราคา 499 ดอลลาร์สหรัฐ
นินเทนโดเผชิญกับการตัดสินใจที่ไม่เคยเกิดขึ้นมาก่อนในการจดลิขสิทธิ์ระบบเกมคอนโซลให้กับพานาโซนิค ส่งผลให้เกิดการเจรจาระหว่างบริษัทมัตซึชิตะ (ผู้เป็นเจ้าของเครื่องหมายการค้า พานาโซนิค) และนินเทนโด เมื่อนินเทนโดเซ้นสัญญาให้มัตซึชิตะดำเนินการผลิตเครื่องอ่านแผ่นดิสก์ให้กับเครื่องเกมคิวบ์แล้วนั้น ทำให้มัตซึชิตะสามารถผลิตระบบเล่นดีวีดีที่สามารถเล่นเกมคิวบ์ได้ในเครื่องเดียวกัน
สำหรับคุณสมบัติอื่นๆ ของพานาโซนิค คิว มีดังนี้: จอแสดงผลบนเครื่องแบบ แอลอีดี, ถาดใส่แผ่นดิสก์แบบป้อนแผ่นด้านหน้าตัวเครื่อง, ระบบเสียง Dolby Digital 5.1 (มีช่องสัญญาณเสียงขาออกแบบออปติคอล) , ช่องต่อลำโพงซับวูฟเฟอร์แบบแยกต่างหาก, ตัวเครื่องเป็นสแตนแลสสตีล
พานาโซนิค ยกเลิกการผลิตพานาโซนิค คิวเมื่อธันวาคม พ.ศ. 2546 เนื่องด้วยยอดขายที่ต่ำ อีกทั้งลูกค้าเล็งเห็นว่าสามารถซื้อเกมคิวบ์ และเครื่องเล่นดีวีดีแยกต่างหากในราคาที่ถูกกว่าซื้อเครื่องพานาโซนิค คิว ดังนั้น จึงไม่เป็นที่นิยมทั่วไปยกเว้นในนักสะสม
พัชรี แสงเมือง

พัชรี แสงเมือง ชื่อเล่น ต๋อย เกิดเมื่อวันที่ 20 มีนาคม พ.ศ. 2521 ที่อำเภอโนนแดง จังหวัดนครราชสีมา จบการศึกษา ระดับมัธยมศึกษาตอนต้น จากโรงเรียนภู่วิทยา ระดับมัธยมศึกษาตอนปลาย จากโรงเรียนสวนกุหลาบวิทยาลัย นนทบุรี และระดับอุดมศึกษา จากมหาวิทยาลัยรัตนบัณฑิต (อาร์แบค) ปัจจุบันเธอได้เล่นให้กับทีมสโมสรวอลเลย์บอลไทยเดนมาร์ค-หนองเรือ
ผลงาน.
เคยเป็นนักกีฬาวอลเลย์บอลหญิงทีมชาติไทย ตำแหน่ง หัวเสา (Wing Spiker) ติดทีมชาติครั้งแรกเมื่อปี พ.ศ. 2540 เป็นผู้เล่นที่เป็นตัวหลักมาตั้งแต่ชุดเยาวชนทีมชาติ และก้าวขึ้นมาเป็นตัวหลักในทีมชาติชุดใหญ่มาตลอด และเป็นกัปตันทีมชาติไทยเมื่อปีพ.ศ. 2546 เคยเล่นวอลเลย์บอลอาชีพที่ต่างประเทศ ได้แก่ ญี่ปุ่น, จีน, รัสเซีย, เวียดนาม
* แชมป์ซีเกมส์ ตั้งแต่ปีค.ศ. 1997 ถึงปีค.ศ. 2007
* แชมป์ปริ๊นเซส คัพ แสงโสมวีเม่น วอลเลย์บอล อินวิเตชั่น ครั้งที่ 13 (พ.ศ. 2549) ที่ประเทศไทย คว้าอันดับ 1 ได้ในรอบ 24 ปี โดยเอาชนะเวียดนามได้ 3 - 0 เซต 
* อันดับ 3 Woman Senior Asian Volleyball Championship ปี 2007 ที่ประเทศไทย (ได้สิทธิ์แข่ง Volleyball World Cup 2007 ที่ญี่ปุ่น และ Volleyball World Grand Prix 2008)
* พ.ศ. 2549 (อันดับ 9)
* พ.ศ. 2548 (อันดับ 11)
* พ.ศ. 2547 (อันดับ 9)
* พ.ศ. 2546 (อันดับ 10)
* พ.ศ. 2545 (อันดับ 8) 
* พ.ศ. 2550 (อันดับ 3)
* พ.ศ. 2548 (อันดับ 5)
* พ.ศ. 2546 (อันดับ 4)
* พ.ศ. 2544 (อันดับ 3)
* พ.ศ. 2542 (อันดับ 4)
* พ.ศ. 2545 (อันดับ 18)
* พ.ศ. 2541 (อันดับ 15)
* ครั้งที่ 23 พ.ศ. 2548 ที่เมืองอิซมีร์ (Izmir) ประเทศตุรกี (อันดับ 5)
* ครั้งที่ 22 พ.ศ. 2546 ที่เมืองแทกู (Daegu) ประเทศเกาหลีใต้ (อันดับ 6)
* ครั้งที่ 21 พ.ศ. 2544 ที่เมืองปักกิ่ง (Beijing) ประเทศจีน (อันดับ 3)
ซาคุทู

ซาคุทู หรือ แซ็คทู  เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้มและเป็นโมบิลสูทที่ได้รับความนิยมอย่างสูงไม่แพ้กันดั้ม ซาคุทูได้รับการออกแบบให้มีรูปแบบต่างๆมากมายนับสิบแบบและโมบิลสูทระดับลูกน้องตัวร้ายในภาคต่อๆมามักมีลักษณะที่คล้ายกับซาคุทูอยู่ด้วย ไปรษณีย์ญี่ปุ่นเองก็เคยออกแสตมป์ที่มีรูปซาคุทูด้วยเช่นกัน ซาคุทูส่วนใหญ่ได้รับการออกแบบโดยคุนิโอะ โอคาวาระ
บทบาทในเรื่อง.
ซาคุทูเป็นโมบิลสูทซึ่งเป็นกำลังหลักของอาณาจักรซีอ้อนในช่วงสงครามหนึ่งปี โดยพัฒนาต่อมาจาก "MS-05 ซาคุวัน" รุ่นมาตรฐานของซาคุทูที่พบเห็นโดยทั่วไปคือ MS-06F ซึ่งออกแบบโดยเน้นการใช้งานในอวกาศ ในช่วงหลังของเรื่อง บทบาทของซาคุทูได้ถูกแทนที่ด้วยโมบิลสูทรุ่นใหม่อย่าง MS-09R ริคดอม และ MS-14A เกลกุ๊ก แต่ซาคุทูก็ยังได้ปรากฏเป็นตัวประกอบในภาคต่อๆมาอยู่บ้าง
ลักษณะที่เป็นเอกลักษณ์ของซาคุทูก็คือเซนเซอร์แบบโมโนอายและสายเคเบิลส่งพลังงานที่เห็นอยู่ตามตัว โดยเฉพาะส่วนใต้เซนเซอร์ซึ่งทำให้ดูคล้ายกับหน้ากากดำน้ำ อาวุธที่ซาคุทูใช้งานบ่อยก็คือปืนกล 120 มม., บาซูก้า 280 มม. และขวานความร้อนซึ่งเป็นอาวุธระยะประชิดตัวที่ออกแบบไว้สำหรับใช้ตัดผนังของยานรบ
รายชื่อประธานวุฒิสภาไทย

ประธานวุฒิสภาไทย เป็นตำแหน่งประมุขของวุฒิสภา หรือสภาสูงของไทย ซึ่งทำหน้าที่ควบคู่กับสภาผู้แทนราษฎรไทย หรือสภาล่าง มีหน้าที่กลั่นกรองกฎหมายและรับรองบุคคลเพื่อดำรงตำแหน่งในองค์กรอิสระตามรัฐธรรมนูญ
วุฒิสภาไทย มีบัญญัติครั้งแรกไว้ในรัฐธรรมนูญแห่งราชอาณาจักรไทย พ.ศ. 2489 ใช้ชื่อว่า พฤฒสภา ต่อมาใช้ชื่อเรียกว่า วุฒิสภา แต่เดิมสมาชิกวุฒิสภาไทยมาจากการแต่งตั้ง สมาชิกวุฒิสภาที่มาจากการเลือกตั้งโดยตรงมีระบุไว้ในรัฐธรรมนูญแห่งราชอาณาจักรไทย พ.ศ. 2540 สำหรับรัฐธรรมนูญฉบับปัจจุบัน กำหนดให้สมาชิกวุฒิสภามาจากการคัดสรรโดยองค์กรวิชาชีพ โดยในวาระ 5 ปีแรกนับตั้งแต่วันที่รัฐธรรมนูญมีผลบังคับใช้ สมาชิกวุฒิสภาจะมาจากการสรรหาโดยคณะรักษาความสงบแห่งชาติ
ภาษาองามี

ภาษาองามี เป็นตระกูลภาษาย่อยทิเบต-พม่า ใช้พูดในเทือกเขาทางตะวันออกเฉียงเหนือของอินเดีย มีหลายสำเนียง
สัทวิทยา.
สำเนียงโกฮีมามีวรรณยุกต์ 4 เสียง (หรือ {{IPA|/a̋ á ā à/}) มีสระ 6 เสียง {{IPA|/i e̞ a̠ o u̟ ə̝/}} สระประสมมีน้อย
ไวยากรณ์/รากศัพท์.
ไวยากรณ์และรากศัพท์ของภาษาองามีสามารถเข้าถึงได้ในสำเนียงเตนยิดี และภาษาอังกฤษ แต่ส่วนที่สะสมไว้ก็มีความขัดแย้งในการวิเคราะห์หน่วยเสียงหรือประโยคในภาษา และข้อมูลที่ได้มาจากหลายสำเนียง โดยเฉพาะเอกสารรุ่นเก่า (ประมาณ พ.ศ. 2413 – 2503) ที่รวบรวมโดยมิชชันนารีในศาสนาคริสต์ ซึ่งข้อมูลจะไม่เฉพาะกับสำเนียงใดสำเนียงหนึ่ง สันนิษฐานว่าภาษาองามีเป็นภาษามาตรฐานในบริเวณนาคาแลนด์ ปัจจุบันมีหนังสือวลีองามี-อังกฤษ และพจนานุกรมองามี-อังกฤษ-ฮินดีให้เข้าถึงได้ทางอินเทอร์เน็ต
การรวมรวมเอกสาร.
เอกสารภาษาองามีที่สามารถรวบรวมได้มันเป็นเอกสารตีพิมพ์ (นวนิยาย กวีนิพนธ์ และตำรา) เอกสารที่มีการรวบรวมทางอิเล็กทรอนิกส์ขนาดใหญ่มักเป็นเอกสารทางศาสนาคริสต์ที่เขียนด้วยสำเนียงเตนยิดี ไบเบิลที่สมบูรณ์แบบที่เขียนด้วยสำเนียงเตนยิดี ตีพิมพ์ใน พ.ศ. 2513 อย่างไรก็ตาม เฉพาะบทแปลไบเบิลภาค Genesis ที่ได้แสดงทางอินเทอร์เน็ตในโครงการโรเซ็ตตา แหล่งเอกสารที่สำคัญอีกแหล่งหนึ่งคือนิทานพื้นบ้าน รวมทั้งเพลงพื้นบ้านที่เขียนด้วยสำเนียงเตนยิดี เพลงภาษาองามีสำหรับใช้ในศาสนาคริสต์แต่งขึ้นในชุมชนในโบสถ์ เอกสารขนาดใหญ่ที่เขียนด้วยสำเนียงเตนยิดี คือตำราเรียนในโรงเรียนโกฮีมาและมหาวิทยาลัย
ภาษาฮมาร์

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาฮมาร์ เป็นภาษาในกลุ่มทิเบต-พม่า กลุ่มย่อยกูกี-ชีน-นาคา ผู้พูดภาษานี้อยู่ในรัฐมิโซรัม รัฐมณีปุระ เทือกเขานาคาและตำบลจาจัรในรัฐอัสสัม ประเทศอินเดีย เป็นภาษาที่ใช้สอนในโรงเรียนในรัฐอัสสัม รัฐมิโซรัม และรัฐมณีปุระ จัดเป็นภาษาในอินเดียสมัยใหม่ที่มีสอนในมหาวิทยาลัยมณีปุระ มีผู้พูด 65,204 คน
ภาษาลีสู่

ภาษาลีซอ (ลีซอ: , ꓡꓲ‐ꓢꓴ ꓥꓳꓽ หรือ ; ; , [lìsʰù bàðà zəɡá]) หรือ ภาษาโยบิน ภาษาเยายิน มีผู้พูดทั้งหมด 723,000 คน พบในจีน 580,000 คน (พ.ศ. 2542) ในจำนวนนี้พูดได้ภาษาเดียว 467,869 คน ในยูนนานตะวันตก พบในอินเดีย 1,000 คน (พ.ศ. 2543) ในรัฐอรุณาจัลประเทศ พบในพม่า 126,000 (พ.ศ. 2530) ในรัฐว้า ชายแดนติดกับรัฐอัสสัมของอินเดียหรือในรัฐฉาน พบในไทย 16,000 คน (พ.ศ. 2536) ในจังหวัดเชียงใหม่ เชียงราย ตาก สุโขทัย กำแพงเพชร บางส่วนอพยพมาจากพม่า 
ภาษาลีซอจัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล มีหลายสำเนียงแต่ความแตกต่างระหว่างสำเนียงมีไม่มาก ในจีนเป็นภาษาที่ใช้ในทางศาสนาคริสต์ การปกครองและในโรงเรียน ส่วนใหญ่พูดภาษาจีนได้ด้วย ในจำนวนนี้มี 150,000 คนสามารถพูดภาษาไป๋ ภาษาทิเบต ภาษาน่าซี ภาษาไทลื้อ หรือภาษาจิ่งเผาะได้ด้วย เขียนด้วยอักษรโรมัน หรืออักษรฟราเซอร์ เป็นภาษาพูดของชาวลีซอ มีสามสำเนียงคือ หัว ไป่ และลู ใกล้เคียงกับภาษาล่าหู่และภาษาอาข่า และมีความสัมพันธ์กับภาษาพม่า ภาษาจิ่งเผาะ และภาษายิ
สัทวิทยา.
พยัญชนะมี 31 เสียง เสียงตัวสะกดมีน้อยมาก ไม่มีความแตกต่างระหว่างสระเสียงสั้นกับสระเสียงยาว สระเดี่ยวมี 9 เสียง สระสะเทินมี 5 เสียง ซึ่งแปรเป็นสระเดี่ยวได้หลายเสียง วรรณยุกต์มี 6 เสียง เรียงประโยคแบบประธาน-กรรม-กริยา คำบุพบทอยู่หลังคำนาม
รัฐธรรมนูญแห่งราชอาณาจักรไทย พุทธศักราช 2489

รัฐธรรมนูญแห่งราชอาณาจักรไทย พุทธศักราช 2489 เป็นรัฐธรรมนูญฉบับที่ 3 ของไทย ร่างโดยสภาผู้แทนราษฎรไทย ชุดที่ 4 และใช้บังคับตั้งแต่วันที่ 10 พฤษภาคม พ.ศ. 2489 และถูกยกเลิกเมื่อวันที่ 8 พฤศจิกายน พ.ศ. 2490 โดยคณะรัฐประหารอันมีจอมพล ผิน ชุณหะวัณ นายทหารกองหนุน เป็นหัวหน้าคณะ รวมอายุการใช้งาน 1 ปี 5 เดือน 28 วัน
รัฐธรรมนูญฉบับนี้กำหนดให้มีพฤฒสภา (วุฒิสภา) ที่มาจากการเลือกตั้งเป็นครั้งแรกในประเทศไทย โดยกำหนดให้มีสมาชิกในสภานี้ทั้งสิ้น 80 คน